Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Raamattu opettaa, -
että Isä on antanut Pojalle kaiken tuomiovallan.
Tällä ja ensi kerralla aiomme tutkia -
tuomioiden maljoja, -
jotka sisältävät Jumalan vihan.
Tuomioita valvoo Messias itse, -
sillä hän on kuningasten Kuningas ja tuomareiden Tuomari.
Otetaan esille Ilmestyskirjan luku 16.
Ilm. 16.
Tätä lukua ei ole vaikea ymmärtää, mutta sitä on vaikea kuunnella, -
koska se sisältää niin paljon kuolemaa, tuhoa ja kärsimystä.
Jos Jumala voisi millään muulla tavoin perustaa valtakuntansa, -
hän tekisi niin.
Mutta tässä luvussa puhutaan kansoista.
Useimmiten, kun Uusi testamentti käyttää termejä -
kansat tai pakanakansat, -
sillä ei niinkään viitata ei-juutalaisiin -
vaan ihmisiin, jotka eivät ole liittosuhteessa Jumalaan.
Tarkoitan aivan tietynlaista liittosuhdetta, -
ilosanomasta syntyvää uuden liiton suhdetta.
Viimeisten vitsausten kohteeksi joutuvat ne, -
jotka ovat hylänneet ilosanoman.
Olemme nähneet Ilmestyskirjasta, -
että ennen näitä Jumalan seitsenkertaisia tuomioita -
lähtee liikkeelle enkeli, joka on pyhitetty tiettyä tarkoitusta varten.
Hän julistaa ilosanoman koko maailmaan.
Mutta ihmiset hylkäsivät sanoman silloin, -
ja kohta näemme, ettei mikään ole heidän sydämessään muuttunut.
Ilm. 16:1: -
"Ja minä kuulin suuren äänen temppelistä..."
Siinä puhutaan taivaassa olevasta temppelistä.
Olemme nähneet, -
että Jumalan vanhurskaiden tuomioiden seuraukset -
johtuvat hänen käskyjensä rikkomisesta.
"Ja minä kuulin suuren äänen temppelistä -
sanovan niille seitsemälle enkelille: -
'Menkää ja vuodattakaa ne seitsemän Jumalan vihan maljaa maan päälle.'"
Ne vuodatetaan koko maailmaan.
Muistetaan, että Jumala on sinetöinyt Israelin tämän ajan varalta -
samaan tapaan kuin Toisessa Mooseksen kirjassa.
Kun vitsaukset kohtasivat egyptiläisiä, -
Jumala armahti ja varjeli liiton kansaansa, -
koska hän tahtoi käyttää heitä.
Näemme Toisesta Mooseksen kirjasta, -
että jokaista vitsausta seurasi ilmestys.
Ihmisiä vedettiin pois faaraon luota -
ja pois Egyptin väärien opettajien noituudesta -
liittymään Jumalan kansan joukkoon.
Egyptistä lähti juutalaisten lisäksi -
myös ei-juutalaisia, -
joita Jumalan todellisuus kosketti.
Valitettavasti samoin ei käy Ilm. 16:ssa.
Temppelistä lähti siis liikkeelle seitsemän enkeliä.
He vuodattivat Jumalan vihan seitsemän maljaa maan päälle.
Jae 2: "Ja ensimmäinen lähti ja vuodatti maljansa maan päälle; -
ja tuli pahoja ja ilkeitä paiseita niihin ihmisiin, -
joissa oli pedon merkki ja jotka kumarsivat sen kuvaa."
Kaikilla tämän tuomion kohteilla oli pedon merkki.
Israelilaisilla ei ollut.
Luvussa 16 puhutaan siis 7 viimeisestä vitsauksesta, -
joissa Jumalan viha ilmestyy.
Ne, joilla on liittosuhde Jumalaan Messias Jeshuan kautta, -
eivät joudu kohtaamaan Jumalan vihaa (1. Tess. 5:9).
Meidät on tuolloin jo temmattu taivaaseen.
Emme ole enää maan päällä, kun Ilm. 16:n tuomiot lankeavat.
"... tuli pahoja ja ilkeitä paiseita niihin ihmisiin, -
joissa oli pedon merkki ja jotka kumarsivat sen kuvaa.
Ja toinen enkeli vuodatti maljansa mereen, -
ja se tuli vereksi..."
Ilmestyskirjasta käy ilmi, että on olemassa kahdenlaista verta.
On Messiaan pelastava veri.
Mutta tässä jakeessa sanotaan: -
"...ikään kuin kuolleen vereksi..."
Kuolleen veri ei tee syyttömäksi vaan saastuttaa.
Vesi on elämän lähde.
Tässä tarkoitetaan sitä, -
että elämän lähdettä ollaan viemässä pois ihmisten ulottuvilta.
Jae 3: -
"Ja toinen enkeli vuodatti maljansa mereen, -
ja se tuli vereksi, ikäänkuin kuolleen vereksi, -
ja jokainen elävä olento kuoli, mitä meressä oli.
Ja kolmas enkeli vuodatti maljansa jokiin ja vesilähteisiin, -
ja ne tulivat vereksi [epäpuhtaaksi].
Ja minä kuulin vetten enkelin sanovan: -
'Vanhurskas olet sinä, joka olet ja joka olit, sinä Pyhä, -
kun näin olet tuominnut."
Jumala on tuomion antaja.
Aivan kuten pasuunan soiton tuomioissakin -
kyse on asioista, joita ihminen ei voi saada aikaan.
Ensin suolavesi muuttuu vereksi.
Sitten makean veden joet ja lähteet muuttuvat vereksi.
Tämä veri löyhkää kuolemalta ja saastuttaa.
Jae 6: "Sillä pyhien ja profeettain verta he ovat vuodattaneet, -
ja verta sinä olet antanut heille juoda; sen he ovat ansainneet.'"
On Jumalan koston aika.
Hän rankaisee niitä, jotka vainosivat uskovia, -
ja niitä, jotka ovat vainonneet profeettoja.
Profeettojen ja uskovien välillä on yhteys.
He käyvät käsi kädessä.
Jos olemme viisaita ja herkkiä tälle Sanan opetukselle, -
ymmärrämme profeettakirjojen ilmoitusta.
Mutta valitettavasti tilanne voi olla kaukana siitä: -
Useimmat uskovat eivät ymmärrä VT:n profeettakirjojen sanomaa.
He eivät lue niitä.
He eivät tiedä, mitä lopun aikoina tapahtuu. He eivät ole valmiita.
Kun lopun aikojen tapahtumat alkavat kohdata valmistautumattomia, -
he ahdistuvat ja hämmentyvät.
He joutuvat uskon kriisiin.
Mutta kun VT:n profetioita tuntevat näkevät niiden toteutuvan, -
vaikka ne ovat kauheita ja vaikeita nähdä, -
he saavat rohkaista mielensä Luuk. 21:n mukaan.
Tuomioiden pitää tulla, jotta Jumalan valtakunta perustettaisiin.
Saamme rohkaistua näiden asioiden tapahtuessa, -
koska tiedämme, että Messiaan paluu ja valtakunnan tulo ovat lähellä.
Ilm. 16:6: "Sillä pyhien ja profeettain verta he ovat vuodattaneet, -
ja verta sinä olet antanut heille juoda; sen he ovat ansainneet.'
Ja minä kuulin alttarin sanovan: -
Totisesti, Herra Jumala, Kaikkivaltias, -
totiset ja vanhurskaat ovat sinun tuomiosi'."
Kahdessa viime luvussa on sanottu sama asia kolmasti.
Tarkoituksena on muistuttaa, -
että kaikki nämä tapahtumat perustuvat siihen, -
että Jumala rankaisee synnin, koska hän on vanhurskas.
Monen on vaikea uskoa, että UT:n Jumala toimii näin.
Silti hän totuudellisena toimii juuri näin.
Viidennen Mooseksen kirjan viimeisissä luvuissa sanotaan, -
että pyhä ja vanhurskas Jumala -
asettaa eteemme siunauksen ja kirouksen.
Hän kehottaa meitä valitsemaan viisaasti, jotta saisimme siunauksen.
Muutoin meitä kohtaa kirous.
Siitä on kyse Ilm. 16:ssa.
Kirous saa alkunsa laista.
Laki on kyllä hyvä, -
mutta siihen liittyvät sekä siunaus että kirous.
Kaikki riippuu siitä, miten kansa reagoi.
Uskovatko he Jumalan Sanaan vai kapinoivatko he sitä vastaan?
Ilm. 16:8: -
"Ja neljäs enkeli vuodatti maljansa aurinkoon, -
ja sille annettiin valta paahtaa ihmisiä tulella."
Aurinko voi olla kesäisin hyvin kuuma.
Mutta Jumala tekee auringosta vielä kuumemman.
Se polttaa ihmisiä.
"Ja ihmiset paahtuivat kovassa helteessä -
ja pilkkasivat Jumalan nimeä..."
Jumalan nimi tarkoittaa hänen luonnettaan.
Jumalan luonne on viimeinen asia, -
jota nämä ihmiset haluavat ajatella ja jolle he haluaisivat olla alamaisia.
Kuumuus korventaa heitä kuoliaaksi, -
mutta he eivät tahdo tehdä parannusta, nöyrtyä tai anoa armoa.
Sen sijaan "he pilkkasivat Jumalan nimeä, -
hänen, jolla on vallassaan nämä vitsaukset..."
Jumala voisi keskeyttää vitsaukset, mutta ihmiset eivät tahdo anoa armoa.
"...mutta he eivät tehneet parannusta, -
niin että olisivat antaneet hänelle kunnian." Kaikkea muuta.
Sanassa on sanottu jo kolmesti, -
että Jumalan tuomiot ovat totiset ja vanhurskaat.
Tässä ei puhuta ihmisryhmästä, joka muuten vain sivuuttaa Jumalan, -
koska eivät oikein tiedosta hengellisiä asioita.
Siitä ei ole kyse.
Tässä on kyse ihmisistä, joille Jumala ilmaisi itsensä -
väkevästi ja kiistattomasti.
He eivät vastanneet Jumalan kutsuun, kun tuomiot alkoivat.
Nytkään kun Jumala vuodattaa koko vihansa, -
he eivät nöyrry, tee parannusta eivätkä ano anteeksiantamusta.
He jatkavat Jumalan nimen ja luonteen pilkkaamista -
ja kieltäytyvät antamasta hänelle kunniaa. Jae 10: -
"Ja viides enkeli vuodatti maljansa pedon valtaistuimelle..."
Pedon valtaistuimella tarkoitetaan pedon valtaa.
"...ja sen valtakunta pimeni; -
ja he [pedon valtakuntaan kuuluvat] -
pureskelivat kielensä rikki tuskissansa..."
Siinä puhutaan pimeyden vitsauksesta.
Miksi pimeys sitten on niin kauhistuttava vitsaus?
Tapahtuma muistuttaa Toisen Mooseksen kirjan vitsauksia.
Rabbien perimätiedon mukaan pimeys oli vitsauksista kauhein.
Pimeys oli Egyptissä aivan erityistä.
Sitä kuvattiin sanalla effel, joka tarkoittaa synkeää.
Istuvat eivät voineet nousta seisomaan.
Seisovat eivät kyenneet istuutumaan.
He olivat kuin jähmettyneitä eivätkä kyenneet liikkumaan.
Kuvittele, kun täysi pimeys valtaa normaalin elämän.
Ihmiset eivät nähneet mitään eivätkä kyenneet liikkumaan.
Ihmiset eivät tienneet, mitä tuossa sekunnin murto-osassa tapahtui.
Pimeys jatkui tunnista toiseen kolmen päivän ajan.
Ilmestyskirjan kohdassa käytetään samaa sanastoa kertomaan, -
että pimeys tuhosi pedon valtakunnan.
Pimeys aiheutti myös kipua, -
koska "he pureskelivat kielensä rikki tuskissansa".
Mutta he "pilkkasivat taivaan Jumalaa -
tuskiensa ja paiseittensa tähden, -
mutta eivät tehneet parannusta teoistansa." He olivat paatuneita.
Siinä kerrotaan ikuiseen kadotukseen joutuvien ihmisten luonteesta.
Kyse ei ollut ihmisten tietämättömyydestä.
Koko luku 16 kertoo Jumalan kiistattomasta ilmestymisestä.
Hän on jo poistanut pedon vallan.
Sen valtakunta ei enää toimi entisellä tavalla.
Jumala on sen voittanut.
Pedon tappiosta huolimatta ihmiset eivät tahdo kääntyä pois synnistä.
He eivät tahdo tunnustaa vääryyttään.
He eivät tahdo kääntyä pyytämään Jumalalta armoa.
Ikuiseen kadotukseen joutuvilla on jotain yhteistä.
Uskon todella ikuisen kärsimyksen paikkaan, kadotukseen.
Kadotus on seurausta Jumalan totuudesta ja vanhurskaudesta.
Ihmiset eivät halua kuulla tätä, mutta näin Sana opettaa.
Sinne joutuvat ne, joilla ei ole mitään halua tehdä parannusta synnistä.
Ilm. 16:12: -
"Ja kuudes enkeli vuodatti maljansa suureen Eufrat-virtaan..."
Suurella virralla tarkoitetaan Eufratia.
Sanalla Eufrat viitataan itään.
Raamattua tuntevat tietävät, että tuomio saapuu idästä.
Kuudes vitsaus on tärkeä.
Tähän mennessä Ilm. 16:ssa on puhuttu koko maailmasta.
Mutta kuudennesta vitsauksesta alkaen aletaan puhua Jerusalemista.
Jumala tahtoo meidän näkevän Israelin ja Jerusalemin merkityksen.
Monet sanovat, ettei Jumalaa kiinnosta mikään tietty maa.
Kyllä kiinnostaa.
Jumala on pyhittänyt Israelin omalle valtakunnalleen.
Jerusalemia kutsutaan pyhäksi kaupungiksi tietystä syystä.
Sieltä on hallitseva suuri Kuningas tuhannen vuoden ajan.
Jos emme usko näihin Sanan opetuksiin, -
romutamme Sanan sisällön.
Jos Sanasta otetaan pois tai muutetaan kohtia, -
ollaan liukkailla jäillä.
Jos tietyt Raamatun totuudet tulkitaan vertauskuvallisiksi -
tai jos ne hengellistetään, -
annetaan lupa käyttää samaa tulkintaperiaatetta muistakin kohdista.
Silloin Jumalan Sana vesitetään.
Jae 12: -
"Ja kuudes enkeli vuodatti maljansa suureen Eufrat-virtaan, -
ja sen vesi kuivui, -
että tie valmistuisi..."
Eufrat-joella viitataan itään, ja tässä se sanotaan selvästi: -
"...että tie valmistuisi auringon noususta tuleville kuninkaille."
Seuraavassa luvussa näistä kuninkaista kerrotaan lisää.
Siellä puhutaan Harmagedonin taistelusta.
Haluan pohjustaa ensi viikon raamattutuntia.
Onko Harmagedonin taistelu sama kuin Googin ja Maagogin taistelu?
Kyllä vain.
Missä Harmagedonin taistelu tapahtuu?
Mitä Jumala haluaa sen kautta ilmoittaa?
Miten voimme soveltaa sen opetusta elämäämme tänään?
Vastaukset näihin kysymyksiin -
auttavat meitä ymmärtämään Jumalan toimintaa lopun aikoina.
Kun Ilm. 16:ssa puhutaan 6. vitsauksesta ja Eufratista, -
siellä puhutaan paikasta, jonka nimi on hepreaksi Harmagedon.
Jos Ilmestyskirja olisi kirjoitettu hepreaksi, noin ei tarvitsisi sanoa.
Hepreaksi Ilmestyskirjaa lukevat tietäisivät sanan Harmagedon.
Jae ilmaisee, ettei Ilmestyskirjaa kirjoitettu alun perin hepreaksi -
vaan kreikaksi.
"Ja kuudes enkeli vuodatti maljansa suureen Eufrat-virtaan, -
ja sen vesi kuivui, että tie valmistuisi auringon noususta tuleville kuninkaille.
Ja minä näin..."
Tässä astuu kuvaan mukaan lohikäärme eli sielunvihollinen.
Se johtaa näitä idän kuninkaita.
Ilm. 12-13:sta opimme, -
että kymmenen sarvea liittyvät läheisesti seitsenpäiseen petoon.
Sarvien päissä on kruunu.
Luvusta 17 käy ilmi, että nuo sarvet tarkoittavat kuninkaita.
Idän kuninkaat alkavat sotia Jerusalemia vastaan.
He haluavat tuhota sen ja sen temppelin, -
koska he vastustavat Jumalan palvontaa.
Jerusalem on paikka, jonne Jumala asetti nimensä.
Nimi tarkoittaa luonnetta.
Nämä kuninkaat tahtovat tuhota kaiken, -
mikä kertoo Jumalan luonteesta.
Jumalan luonne on näet voitokas.
Sitä luonnetta meidän uskovien on määrä ilmentää elämässämme.
Paikkaan, jonka Herra valitsi nimensä asuinsijaksi, -
hän rakensi temppelinsä. Temppeli on palvonnan paikka.
Kun palvot Jumalaa, hänen luonteensa tulee sinussa näkyviin.
Ensi viikolla puhumme luvun 16 loppuosasta -
ja tutkimme Harmagedonin taistelua.
Siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen